Imtella' Frar 6, 2021 'Sibtek' illum jissokta b'appuntament ieħor miżgħud logħob, mużika, rebħ ta' rigali u fuq kollox stejjer ta' nies u personalitajiet Maltin u Għawdxin li bil-ġrajjiet u l-ħsibijiet tagħhom se jżommu kumpanija mill-aqwa lit-telespettaturi. Fost il-mistiedna tal-lum, il-ġurnalista ta' TVM Sport Dorianne Mamo li fost l-oħrajn se titkellem fuq l-esperjenzi tagħha u l-ansjetà li ħakmitha. Illum ukoll, Sefora li hija omm se titkellem fuq id-diffikultajiet li tiltaqa' magħhom ta' kuljum ridward il-kundizzjoni tal-awtiżmu ta' binha Diego. Imbagħad, l-istilista Gaetano se jaqsam mal-pubbliku l-andament tal-għejxien tiegħu f'dawn l-aħħar xhur. Mistiedna llum ukoll, il-vidjografu Charles Ahar u Philip Vella illi rispettivament se jitkellmu fuq ix-xogħol tal-midja u l-mużika. 'Sibtek' jixxandar illum fis-1.15pm fuq TVM.